Atwosite Alman yo an 1914

Krim mechan Alman yo nan lane 1914 se te zak vyolans fèt pa Lame Anpi Alman nan kòmansman Premye Gè Mondyal la an Bèljik, espesyalman nan Walloni, epi tou nan Lafrans nan depatman Meuse, Ardennes ak Meurthe-et-Moselle.

Nan mwa Out ak Septanm 1914, vyolans sa yo te lakoz, nan twa semèn, plizyè milye viktim sivil pami popilasyon ki te sispèk pou kache tirè endepandan, sa ki te yon vyolasyon Konvansyon La Haye 1899 ak 1907 yo.

Peloton egzekisyon yo aplike imedyatman desizyon yo pran nan non lwa lagè pa fòs lame Alman yo, yon fason rapid, san viktim yo te kapab benefisye yon jijman ki jis. Ventyèm mil kay te tou detwi, espesyalman 600 kay nan Visé ak 1,100 kay nan Dinant nan Wallonie, rejyon Bèljik ki te nan aks prensipal envazyon an e ki sibi pi plis nan sa yo rele mechanste sa yo.

Masak sa yo, ki te lajman site e itilize pa laprès peyi alye yo, mete Almay nan yon pozisyon delika sou plan entènasyonal e sa te fè li pèdi kredibilite. Opinyon piblik entènasyonal la, sitou nan Etazini, te vin gen yon pèsepsyon trè negatif sou Almay. Kòlè a te ogmante plis lè Almay te dekrete lagè soumarin san limit e li te torpiyè Lusitania an 1915. Evènman sa yo te sèvi mouvman ki te pou antre Etazini nan lagè a ak pwopagann ameriken ki te ankouraje volontè yo angaje yo.

 Nòt ak referans 

Kategori:Ge mondial
Kategori:Masak
Kategori:Istwa